Lenny Martinez

Lenny Martinez (Cannes, 2003ko uztailaren 11) txirrindulari frantziarra da, profesionala Team Bahrain Victorious taldean.

 Kirol ibilbidea 
Txirrindularitzan tradizioa duen familia batean hazia, aita Miguel Martinez, osaba Yannick Martinez eta aitona Mariano Martinez profesionalak izan ziren, 2022an Groupama–FDJeko taldearekin fitxatu zen, hurrengo urtean talde kontinentalean aritzeko. Denboraldi horretan, hainbat lasterketatan parte hartu zuen talde nagusiarekin eta deigarriak izan ziren Alpeetako Tourrean edo Mercan'Tour Classic Alpes-Maritimesean bezalako proba menditsuetan izandako errendimendua. Geroago, Aostako Haranako Giroa irabazi zuen eta hirugarren sailkatu zen Giro Next Genen, emaitza on hauexen ondorioz, 2023rako UCI WorldTourreko taldean arituko zela iragarri zen.

Maila goreneko lehenbiziko denboraldian, 19 urterekin CIC Mont Ventoux proban gailendu zen, Michael Woodsen aurretik. Urte horretan Espainiako Vueltan parte hartu zuen eta 6. etapan sailkapen nagusiko lider jarri zen, proba honen historiako liderrik gazteena bihurtu zelarik.

Hurrengo denboraldian bikain hasi zen, Var Klasikoa eta Laigueglia Saria irabaziz eta O Gran Camiñon bigarren sailkatuz. Suitzako Itzulian parte hartu zuen, baina espero baino gutxiago eman ahal izan zuen, elikagai intoxikazio baten ondorioz. Aste batzuk geroago,  Frantziako Tourrean aritu zen estrainekoz. Denboraldi honen amaieran, Team Bahrain Victorious taldearekin fitxatu zen 2025erako.

Talde berrian, bere lehenbiziko UCI WorldTourreko garaipenak eskuratu zituen, 2025eko Paris-Nizako, Romandiako Tourreko eta Dofinerriko Kriteriumeko etapa bana irabazi zituelarik.

 Palmaresa 
 Amateurretan 

 Profesionaletan 

 Sailkapen orokorra lasterketa nagusietan 
 Itzuli Handiak 
 Itzulia  2022  2023  2024  2025 Italiako Giroa — — — — Frantziako Tourra — — 124. Espainiako Vuelta — 24. —
 Beste Itzuliak 
 Itzulia  2022  2023  2024  2025Paris-Niza — — — 24.Kataluniako Volta — 12. 7. 5.Romandiako Tourra — 28. 8.2.Dofinerriko Kriteriuma — 18. — 28.Suitzako Itzulia — — 32. —Poloniako Itzulia — 12. —
-: Ez zuen parte hartu
UT: Utzi, ez zuen amaitu

 Erreferentziak 

 Kanpo estekak 


Kategoria:Frantziako txirrindulariak